ai4bharat/Pralekha huggingface dataset:
சுகாதாரம் மற்றும் குடும்ப நலத்துறை அமைச்சகம்
ஆயுஷின் சஞ்சீவனி செயலி மற்றும் கோவிட்-19 நோய்க்கான பல்முனை ஆய்வுகளையும் மத்திய சுகாதார அமைச்சர் டாக்டர் ஹர்ஷ்வர்தன் அறிமுகம் செய்தார்
கோவிட்-19 நிலைகள் தொடர்பான ஆயுஷை அடிப்படையாகக் கொண்ட இரண்டு ஆய்வுகளையும், ‘சஞ்சீவனி’ செயலியையும் இன்று புதுதில்லியில் மத்திய சுகாதார மற்றும் குடும்ப நலத்துறை அமைச்சர் டாக்டர் ஹர்ஷ்வர்தன், கோவாவிலிருந்து காணொளி மாநாட்டின் மூலமாகப் பங்கேற்ற, ஆயுஷ் இணை அமைச்சர் திரு ஸ்ரீபத் நாயக் முன்னிலையில் துவக்கி வைத்தார்.
கோவிட்-19 நோயை எதிர்ப்பதற்கு, தொழில் நுட்பத்தைப் பயன்படுத்திக் கொள்ள வேண்டியதன் அவசியத்தை வலியுறுத்திய மத்திய சுகாதார அமைச்சர், ஆயுஷ் அறிவுரைகளையும், நடவடிக்கைகளையும் ஏற்றுக்கொள்ளுதல், பயன்படுத்துதல் மற்றும் பின்பற்றுபவர்கள் பற்றிய விவரங்களை அறியவும், கோவிட்-19 பாதிப்பைத் தடுப்பதில் இவை எந்த அளவிற்கு செயல்படுகின்றன என்பதை அறியவும் சஞ்சீவனி என்ற அலைபேசி செயலி உதவும் என்றும் கூறினார். ஆயுஷ் அமைச்சகம் மற்றும் MEITYயால் உருவாக்கப்பட்டுள்ள இந்தச் செயலி 50 இலட்சம் மக்களைச் சென்றடையும் இலக்கு உள்ளது என்றார்
கோவிட்-19 நோய் மேலாண்மை, மத்திய சுகாதார குடும்ப நலத்துறை அமைச்சகம், ஆயுஷ் அமைச்சகம் மற்றும் மத்திய அறிவியல், தொழிலக ஆராய்ச்சி மையம் , இந்திய மருத்துவ ஆராய்ச்சிக் குழுமம்  போன்ற தொழில்நுட்ப அமைப்புகள் மற்றும் பல்கலைக்கழக நிதி நல்கைக் குழு  ஆகியவை ஒருங்கிணைந்து செயல்படுவதற்கான ஆற்றல்மிகு தளத்தை ஏற்படுத்திக் கொடுத்துள்ளது என்றும், ஆயுஷ் சிகிச்சைமுறை மற்றும் தீர்வுகளை மட்டுமல்லாமல், உலக சமுதாயத்திற்கு நன்மை பயக்கும் வகையில் ஆயுஷ் அறிவை வளர்ப்பதற்கு ஏதுவான விதத்தில் இத்தளம் உள்ளது என்றும் டாக்டர் ஹர்ஷ்வர்தன் கூறினார். மிகப்பழமையான பாரம்பரிய ஆயுர்வேத மருத்துவ அறிவின் மூலம் பெறக்கூடிய முழுமையான ஒட்டுமொத்த சுகாதார உடல்நல நன்மைகளை, இந்த அமைப்புகள் அனைத்தும் ஒன்றிணைந்து பரப்புவதற்கு, இந்திய மருத்துவ ஆராய்ச்சிக் குழுமம் மற்றும் இந்திய மருந்துக் கட்டுப்பாட்டு தலைமை அமைப்பு  வழிகாட்டுவதாகவும், ஆதரவளிப்பதாகவும் டாக்டர் ஹர்ஷ்வர்தன் கூறினார்.
இந்தச் செயலி தவிர செய்தியைத் தவிர மேலும் இரண்டு அறிவியல் ஆய்வுகளையும் டாக்டர் ஹர்ஷ்வர்தன் துவக்கி வைத்தார்.
(Visitor Counter : 213
சிறப்பு சேவைகள் மற்றும் கட்டுரைகள்
ஒண்டி வீரன் நினைவு அஞ்சல் தலையை தமிழக ஆளுநர் ஆர் என் ரவி நாளை வெளியிடுகிறார்
இந்திய சுதந்திரப் போராட்ட வீரர் ஒண்டி வீரன் நினைவு அஞ்சல் தலை வெளியீட்டு விழா ஆகஸ்ட் 20-ஆம் தேதி  திருநெல்வேலியில் நடைபெற உள்ளது.
மத்திய தகவல் தொடர்பு துறை இணையமைச்சர் திரு.தேவுசிங் ஜெய்சிங்பாய் சவுகான், சமூகநீதி மற்றும் அதிகாரமளித்தல் துறை இணையமைச்சர் திரு.ஏ.நாராயணசாமி, தகவல் ஒலிபரப்பு, மீன்வளம், கால்நடை பராமரிப்பு மற்றும் பால்வளத்துறை இணையமைச்சர் டாக்டர் எல்.முருகன் ஆகியோர் முன்னிலையில் நடைபெறும் இந்த விழாவில் தமிழ்நாடு ஆளுநர் திரு.ஆர்.என்.ரவி அஞ்சல்தலையை வெளியிட்டு உரையாற்றுவார்.
அஞ்சல்தலையை பெற்றுக் கொண்டு தெலங்கானா ஆளுநரும், புதுச்சேரி துணைநிலை ஆளுநருமான டாக்டர் தமிழிசை சௌந்தரராஜன் சிறப்புரையாற்றுவார்.
மாநில சுற்றுலாத் துறை அமைச்சர் திரு.எம்.மதிவேந்தன், தமிழ்நாடு அஞ்சல் துறை தலைவர் திரு.எஸ்.ராஜேந்திர குமார் மற்றும் மக்களவை, சட்டப் பேரவை உறுப்பினர்கள் பங்கேற்பார்கள்.
மாமன்னர் ஒண்டி வீரன் தேசியப் பேரவை இந்த விழாவிற்கு ஏற்பாடு செய்துள்ளது.
நுகர்வோர் நலன், உணவு மற்றும் பொது விநியோகம் அமைச்சகம்
வரைவு வளர்ச்சி மற்றும் கட்டிட ஒழுங்குமுறைகளை பிரபலப்படுத்த பி.ஐ.எஸ் இரண்டு நாள் பயிலரங்கை நடத்தியது
இந்திய தேசிய தர நிர்ணய அமைப்பான, இந்திய தர நிர்ணய அமைவனம்  செப்டம்பர் 26-27 தேதிகளில் புதுதில்லியில் தேசிய தலைநகர பிராந்தியத்திற்கான வரைவு வளர்ச்சி மற்றும் கட்டிட ஒழுங்குமுறைகள், 2022 குறித்த 2 நாள் பயிலரங்கை ஏற்பாடு செய்தது.
இந்த வரைவு வளர்ச்சி மற்றும் கட்டிட விதிமுறைகள் எளிமையான புரிதலுக்காகவும், பல விளக்கங்களுக்கு வாய்ப்பளிக்காமல் இருப்பதற்காகவும் கட்டமைக்கப்பட்ட மற்றும் ஒருங்கிணைந்த முறையில் தொகுக்கப்பட்டுள்ளன, மாநிலங்கள் / நகர்ப்புற உள்ளாட்சி அமைப்புகளால் ஏற்றுக்கொள்ளப்படும்போது, சம்பந்தப்பட்ட பங்குதாரர்களால் குறிப்பாக கட்டிட வல்லுநர்கள் மற்றும் கட்டிட ஒழுங்குமுறையில் ஈடுபட்டுள்ள அதிகாரிகளால் அவற்றை திறம்பட செயல்படுத்துவதை உறுதி செய்யும்.
இந்த பயிலரங்கில் குருகிராமின் தேசிய தலைநகரப் பகுதி  மற்றும் தொடர்புடைய மத்திய அமைச்சகங்கள், புது தில்லி முனிசிபல் கமிட்டி, தில்லி மேம்பாட்டு ஆணையம், தில்லி மாநகராட்சி, தில்லி தீயணைப்பு சேவைகள், தொல்லியல் துறை , குருகிராம் மாநகராட்சி, குருகிராம் பெருநகர மேம்பாட்டு ஆணையம் ஆகியவற்றின் அதிகாரிகள் பங்கேற்றனர்.
கூட்டத்தில் கலந்து கொண்டவர்கள் இந்த முன்முயற்சியை வரவேற்றதுடன், ஆக்கிரமிப்பு வகையின் அடிப்படையில் ஒரு குறிப்பிட்ட கட்டிடத்திற்கு வழங்கப்பட வேண்டிய பார்க்கிங் பரப்பளவில் அதிகபட்ச வரம்பைக் குறிப்பிடுதல், இடையக மண்டலங்களின் பாதுகாவலராக இருக்கும் அதிகாரியைப் பற்றி சேர்த்தல், கட்டிடங்களில் தீ மற்றும் உயிர் பாதுகாப்புக்கான ஐஓடி அடிப்படையிலான புதிய தொழில்நுட்பங்களை நிவர்த்தி செய்தல் உள்ளிட்ட சில பயனுள்ள ஆலோசனைகளையும் வழங்கினர்.
பி.ஐ.எஸ் இயக்குநர் ஜெனரல் திரு. பிரமோத் குமார் திவாரி, இந்த ஆவணம் ஏற்றுக்கொள்ளப்படும்போது, சம்பந்தப்பட்ட அதிகாரிகள் தங்கள் ஒப்புதல் செயல்முறைகளை நெறிப்படுத்தவும், பாதுகாப்பான மற்றும் நிலையான வளர்ச்சிக்கான விதிமுறைகளில் உள்ள பல்வேறு விதிகளை முறையாக செயல்படுத்துவதை உறுதி செய்யவும் உதவும் என்று கூறினார்.
சமூக நிதி மற்றும் அதிகாரமளித்தல் அமைச்சகம்
மத்தியப் பிரதேசத்தில் 409 மாற்றுத்திறனாளிகளுக்கு ரூ.44.48 லட்சத்தில் 737 உதவி மற்றும் உதவி பொருட்கள்
மத்திய அரசின் சமூக மற்றும் மேம்பாட்டு அமைச்சகத்தின் கீழ், மாற்றுத்திறனாளிகளுக்கு உதவி மற்றும் உதவிப் பொருட்கள் வழங்கும் சமூக மேம்பாட்டு முகாமை மாற்றுத்திறனாளிகளுக்கு அதிகாரம் அளித்தல் துறை நடத்தி வருகிறது. அலிம்கோ மற்றும் மத்திய பிரதேசத்தின் நிவாரி மாவட்ட நிர்வாகத்துடன் இணைந்து மத்திய அரசு நடத்தும் இந்த முகாம் நாளை காலை 11 மணிக்கு நடத்தப்படுகிறது.
மத்திய சமூக நீதி மற்றும் அதிகாரம் அளித்தல் துறை அமைச்சர் டாக்டர் வீரேந்திர குமார் இந்நிகழ்ச்சிக்குத் தலைமை தாங்குகிறார்.
இந்நிகழ்ச்சியில், மத்தியப் பிரதேசம் நிவாரி மாவட்டத்தில் அடையாளம் காணப்பட்ட, 409 மாற்றுத்திறனாளிகளுக்கு ரூ.44.48 லட்சத்தில் 737 உபகாரணங்கள் மற்றும் உதவி பொருட்கள் வழங்கப்படவுள்ளன.
மேலும் விவரங்களுக்கு கீழ்கண்ட ஆங்கிலச் செய்தி குறிப்பைக் காணவும்:
https://www.pib.gov.in/PressReleasePage.aspx?PRID=1798320
நுகர்வோர் நலன், உணவு மற்றும் பொது விநியோகம் அமைச்சகம்
பருப்புகளின் இருப்பை தெரிவிக்க உத்தரவிடும்படி மாநிலங்களுக்கு மத்திய அரசு வேண்டுகோள் : விலைகளும் கண்காணிக்கப்படும்
பருப்பு ஆலைகள், இறக்குமதியாளர்கள், வர்த்தகர்கள் ஆகியோர் பருப்பு இருப்புகளின் நிலவரத்தை தெரிவிக்க மாநிலங்கள்/யூனியன் பிரதேசங்கள் எடுத்துள்ள நடவடிக்கையை நுகர்வோர் விவகாரத்துறை இன்று ஆய்வு செய்தது.
இது தொடர்பான கூட்டம் காணொலி காட்சி மூலம் இன்று நடந்தது. இதில் மாநிலங்கள்/யூனியன் பிரதேசங்களின் உணவு, பொது விநியோகம் மற்றும் நுகர்வோர்த்துறை முதன்மை செயலாளர்கள் கலந்து கொண்டனர். இதில் நாடு முழுவதும் பருப்புகள் சந்தையில் கிடைப்பது மற்றும் அவற்றின் விலை நிலவரம் குறித்து நுகர்வோர் விவகாரத்துறை அமைச்சகத்தின் நுகர்வோர் விவகாரத்துறை செயலாளர் திருமிகு லீனா நந்தன் ஆய்வு செய்தார். மத்திய அரசின் உணவு மற்றும் பொது விநியோகம் மற்றும் வேளாண் துறை செயலாளர்கள் இதில் கலந்து கொண்டனர்.
இதில், அத்தியாவசியப் பொருட்கள், சாதாரண மக்களுக்கு நியாய விலையில் போதிய அளவு கிடைப்பதை உறுதி செய்ய வேண்டும் என்பதுதான் அத்தியாவசியப் பொருட்கள் சட்டத்தின் நோக்கம் என வலியுறுத்தப்பட்டது. வியாபாரிகள், பருப்புகளை பதுக்கியதுதான், திடீர் விலை ஏற்றத்துக்கு காரணம் என இந்த கூட்டத்தில் கலந்து கொண்டவர்கள் தெரிவித்தனர்.
மாநிலங்கள் / யூனியன் பிரதேசங்களுக்கு நுகர்வோர் விவகாரத்துறை கடந்த 14ம் தேதி எழுதிய கடிதத்தில், அத்தியாவசிய பொருட்கள் சட்டம் 1955-ன் பிரிவுகளின் கீழ் உள்ள அதிகாரத்தை பயன்படுத்தி, பருப்பு ஆலைகள், வியாபாரிகள், இறக்குமதியாளர்கள் ஆகியோர் தாங்கள் வைத்திருக்கும் பருப்புகளின் இருப்பு நிலவரத்தை தெரிவிக்கும்படி உத்தரவிட வேண்டும் எனவும், அதை சரிபார்க்க வேண்டும் எனவும் கேட்டுக் கொண்டது.
பருப்புகள், எண்ணெய் வித்துக்கள், காய்கறிகள் மற்றும் பால் ஆகியவை உட்பட 22 அத்தியாவசியப் பொருட்களின் வழக்கத்துக்கு மாறான விலை உயர்வை கண்காணிக்கும்படியும் மாநிலங்கள் / யூனியன் பிரதேசங்கள் கேட்டுக் கொள்ளப்பட்டன. இந்த விஷயத்தில் சரியான நேரத்தில் தலையிட்டு , உணவுப் பொருட்கள் நுகர்வோருக்கு நியாயமான விலையில் கிடைப்பதை உறுதி செய்ய வேண்டும் எனவும் அந்த கடிதத்தில் தெரிவிக்கப்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1719375
சுரங்கங்கள் அமைச்சகம்
விடுதலையின் அம்ரித் மகோத்ஸவம்: கனிம ஆய்வு கார்பரேஷன் நிறுவனத்தின் இரத்ததான முகாம்
விடுதலையின் அம்ருத் மகோத்ஸவத்தை கொண்டாடும் வகையில், சுரங்கத்துறை அமைச்சகத்தின் கீழ் செயல்படும் பொதுத்துறை நிறுவனமான கனிம ஆய்வு கார்பரேஷன் நிறுவனம் , நாக்பூர் ரோட்டரி கிளப்புடன் இணைந்து இரத்ததான முகாமை, நாக்பூரில் உள்ள கார்ப்பரேட் அலுவலகத்தில் நடத்தியது.
இதை எம்இசிஎல் நிறுவனத்தின் தலைவர் டாக்டர் ரஞ்சித் ராத் தொடங்கி வைத்தார். இந்நிகழ்ச்சியில் பேசிய டாக்டர் ரஞ்சித் ராத், அதிக மக்கள் தொகை உள்ள நாட்டில் இது போன்ற முகாம்களின் அவசியத்தை வலியுறுத்தினார். வறுமைக் கோட்டுக்கு கீழ் உள்ள மக்களின் நலனுக்கும் எம்இசிஎல் நிறுவனம் பணிவுடன் செயல்படுவது குறித்து அவர் திருப்தி தெரிவித்தார். இந்த முகாமில் எம்இசிஎல் நிறுவனத்தின் 50க்கும் மேற்பட்ட ஊழியர்கள் ரத்த தானம் செய்தனர்.
இந்த முகாமில் பங்கறே்றதற்காக, லைப் லைன் ரத்த வங்கி மருத்துவர்களுக்கும், ரோட்டரி கிளப் உறுப்பினர்களுக்கும் டாக்டர் ராத் நன்றி தெரிவித்தார்.
-----
(Visitor Counter : 166
பாதுகாப்பு அமைச்சகம்
புதுதில்லியில் நடைபெறவுள்ள பாதுகாப்பு அமைச்சகத்தின் சிந்தனை அமர்வு கூட்டத்திற்கு பாதுகாப்பு அமைச்சர் திரு ராஜ்நாத் சிங் தலைமை தாங்கவுள்ளார்
புதுதில்லியில் 2023 ஜூலை 06 அன்று நடைபெறவுள்ள பாதுகாப்பு அமைச்சகத்தின் ஒருநாள் சிந்தனை அமர்வு கூட்டத்திற்கு பாதுகாப்பு அமைச்சர் திரு ராஜ்நாத் சிங் தலைமை தாங்கவுள்ளார்.
கடந்த மாதம், பாதுகாப்புத் துறை, பாதுகாப்பு தளவாட உற்பத்தித் துறை, ராணுவ விவகாரத் துறை, முன்னாள் ராணுவத்தினர் நலத் துறை மற்றும் பாதுகாப்பு ஆராய்ச்சி மற்றும் மேம்பாட்டு நிறுவனம் ஆகியவை கடந்த மாதம் தனித்தனியே அமர்வுகளை நடத்தி முக்கிய விவகாரங்கள் குறித்தும், அதன் செயல்பாடுகளை மேம்படுத்துவதற்கான வழிவகைகள் குறித்து விவாதித்தது.
இந்த அமர்வின் போது முடிவு செய்யப்பட்ட பரிந்துரைகளை அமல்படுத்துவது குறித்து பாதுகாப்பு அமைச்சர் ஆய்வு செய்யவுள்ளார். பாதுகாப்பு இணையமைச்சர் திரு அஜய் பட், முப்படை தளபதி ஜென்ரல் அனில் சவுகான், ராணுவத் தளபதி ஜென்ரல் மனோஜ் பாண்டே, பாதுகாப்புத்துறை செயலாளர் திரு கிரிதர் அரமானே, பாதுகாப்பு அமைச்சகத்தின் உயர் ராணுவ அதிகாரிகள் உள்ளிட்டோர் இந்த ஒருநாள் கூட்டத்தில் பங்கேற்கவுள்ளனர்.
உள்துறை அமைச்சகம்
கோவிட் - 19 பெருந்தொற்றுக்கு எதிரான போராட்டத்தில் ஒப்பற்ற பங்காற்றுவதற்காகவும், செய்துவரும் தியாகத்திற்காகவும், கொரோனா போராளிகளுக்கு மத்திய உள்துறை அமைச்சர் மரியாதை தெரிவித்துள்ளார்.
கோவிட் 19 பெருந்தொற்றுக்கு எதிரான போராட்டத்தில் ஒப்பற்ற பங்காற்றுவதற்காகவும், செய்துவரும் தியாகத்திற்காகவும், கொரோனா போராளிகளுக்கு மத்திய உள்துறை அமைச்சர் திரு.அமித் ஷா இன்று வணக்கம் தெரிவித்துள்ளார்.
திரு. ஷா வெளியிட்டுள்ள ஒரு ட்வீட் செய்தியில் “கொரோனா போராளிகளான கதாநாயகர்களுக்கு, இந்தியா தனது வணக்கத்தை தெரிவித்துக் கொள்கிறது. மோடி அரசாங்கமும், தேசம் முழுவதும் உங்களுடன் நிற்கிறது என்று நான் உறுதி கூறுகிறேன். சவால்களை வாய்ப்புகளாக மாற்றி, கொரோனாவிடமிருந்து தேசத்தை நாம் விடுவிக்க வேண்டும். சுகாதாரமான, செழிப்பான, வலுவான நாடாக இந்தியாவை உருவாக்கி, உலகிற்கு முன்னுதாரணமாகத் திகழ வேண்டும். ஜெய்ஹிந்த்” என்று அவர் கூறியுள்ளார்.
இன்று, கொரோனா போராளிகள் பல விதங்களில் இந்திய இராணுவப் படையினரால் கௌரவிக்கப்பட்டனர். இச்செய்கைக்குப் பாராட்டு தெரிவித்த உள்துறை அமைச்சர், “கொரோனாவிடமிருந்து நாட்டை விடுவிப்பதற்காக இரவும் பகலும் அயராது உழைக்கும் மருத்துவர்கள், காவல்துறையினர், துணை இராணுவப் படையினர் மற்றும் இதர போராளிகளுக்கு, இந்திய இராணுவப் படையினர் மரியாதை செலுத்திய காட்சிகள் மனதை நெகிழச் செய்கின்றன. கொரோனாவுக்கு எதிராக நடக்கும் போராட்டத்தில் இந்தப் போராளிகள் வெளிப்படுத்தும் துணிவு நிச்சயம் மரியாதைக்குரியது” என்று கூறினார்.
இந்திய இராணுவப் படையினர் தேசிய காவல் நினைவகத்தில், கொரோனா பெருந்தொற்றுக்கு எதிராகப் போராடும் துணிவு மிக்க வீரர்களுக்கு மலர் தூவி மரியாதை செலுத்தினர். இது குறித்து தமது சுட்டுரையில் குறிப்பிட்டுள்ள திரு. ஷா, “கொரோனா வைரசுக்கு எதிராகப் போராடி வரும் இந்தியாவின் துணிச்சல் உண்மையிலேயே போற்றத்தக்கது. இந்த நோய்க்கு எதிராகப் போராடி வரும் துணிவுமிக்க இராணுவ வீரர்களுக்கு, முப்படைகளும் தேசிய காவல் நினைவகத்தில் மலர்தூவி மரியாதை செலுத்தினர். கடினமான இந்த சமயத்தில், துணிச்சல் மிக்க இந்த வீரர்கள் மற்றும் அவர்களது குடும்பத்தினரோடு, ஒட்டுமொத்த நாடும் இணைந்து நிற்கிறது” என்று அமைச்சர் கூறியுள்ளார்.
(
எரிசக்தி அமைச்சகம்
யூனியன் பிரதேசத்தை கரிம பாதிப்பு இல்லாததாக ஆக்க சிஈஎஸ்எல், லடாக் இடையே புரிந்துணர்வு ஒப்பந்தம்
லடாக்கை தூய்மையான மற்றும் பசுமையான யூனியன் பிரதேசமாக ஆக்குவதற்காக மின்சார அமைச்சகத்தின் கீழ் இயங்கும் எனர்ஜி எஃபிசியன்சி சர்வீசஸ் லிமிடெட்டின் துணை நிறுவனமான கன்வர்ஜென்ஸ் எனர்ஜி சர்வீசஸ் லிமெட்ட் மற்றும் யூனியன் பிரதேச நிர்வாகத்திற்கு இடையே புரிந்துணர்வு ஒப்பந்தம் ஒன்று கையெழுத்தாகியுள்ளது.
பல்வேறு மின்சார மற்றும் எரிசக்தி சிக்கன திட்டங்கள் இந்த புரிந்துணர்வு ஒப்பந்தத்தின் கீழ் செயல்படுத்தப்படும். இதன் முதல் கட்டம் ஜன்ஸ்கர் பள்ளத்தாக்கு பகுதியில் தொடங்கவிருக்கும் நிலையில், சூரிய சக்தி சிறு மற்றும் குறு தொகுப்பு தீர்வுகள், மின்சார சிக்கன ஒளி அமைப்பு, மின்சார சேமிப்பு சார்ந்த தீர்வுகள், திறன்மிகு அடுப்புகள் மற்றும் மின்சார போக்குவரத்து தீர்வுகளை யூனியன் பிரதேசத்தில் சிஈஎஸ்எல் செயல்படுத்தும்.
இது குறித்து ஏசிய லடாக் துணைநிலை ஆளுநர் திரு ஆர் கே மாத்தூர், “லடாக்கிற்கு போதுமான மின்சாரம் கிடைப்பது மிகவும் அவசியமானதாகும். லடாக்கில் உள்ள அணுகுவதற்கு கடினமான இடங்களில் பரவலாக்கப்பட்ட திறன்மிகு எரிசக்தி தீர்வுகள் போன்ற நிலைத்தன்மை மிக்க திட்டங்கள் தேவைப்படுகின்றன,” என்றார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleseDetail.aspx?PRID=1725334
பிரதமர் அலுவலகம்
பாராலிம்பிக் போட்டியில் வெண்கலப் பதக்கம் வென்றதற்காக வில்வித்தை வீரர் ஹர்வீந்தர் சிங்கிற்கு பிரதமர் பாராட்டு
டோக்கியோவில் நடைபெற்று வரும் பாராலிம்பிக் போட்டியில் வெண்கலப் பதக்கம் வென்றதற்காக வில்வித்தை வீரர் ஹர்வீந்தர் சிங்கிற்கு பிரதமர் திரு நரேந்திர மோடி பாராட்டு தெரிவித்துள்ளார்.
“வில்வித்தை வீரர் ஹர்வீந்தர் சிங் மிகவும் சிறப்பாக செயல்பட்டுள்ளார். சிறப்பான திறமை மற்றும் உறுதியை வெளிப்படுத்தி பதக்கத்தை வென்றுள்ளார். வரலாற்று சிறப்புமிக்க வெண்கல பதக்கத்தை வென்றதற்காக அவருக்கு வாழ்த்துகள். எதிர்வரும் காலங்களில் சிறந்து விளங்க வாழ்த்துகிறேன்,” என்று தமது டிவிட்டர் பக்கத்தில் பிரதமர் கூறியுள்ளார்.
நீர்வளத் துறை அமைச்சகம்
நதிகள் இணைப்பு தொடர்பாக சம்பந்தப்பட்ட மாநிலங்களிடையே கருத்தொற்றுமையை உருவாக்க வேண்டியது அவசியம்: திரு. நிதின் கட்கரி
கடலில் கலந்து வீணாகும் தண்ணீரை தேவையான பகுதிகளுக்கு கொண்டு சென்று பயன்படுத்த ஏதுவாக, நதிகள் இணைப்புத் திட்டத்தை செயல்படுத்த, சம்பந்தப்பட்ட மாநிலங்களிடையே கருத்தொற்றுமையை உருவாக்க வேண்டியது அவசியம் என மத்திய நீர்வளம் மற்றும் நதிகள் மேம்பாட்டுத் துறை அமைச்சர் திரு. நிதின் கட்கரி வலியுறுத்தியுள்ளார்.
நதிகள் இணைப்பு தொடர்பான சிறப்புக் குழுவின் 15-வது கூட்டம் மற்றும் தேசிய தண்ணீர் மேம்பாட்டு முகமையின் 32-வது வருடாந்திரக் கூட்டம் புதுதில்லியில் இன்று நடைபெற்றது. இக்கூட்டத்தில் பேசிய மத்திய அமைச்சர் திரு. நிதின் கட்கரி, நதிகள் இணைப்பு குறித்து பயனுள்ள விவாதங்களை நடத்தி, பிரச்சினைகளுக்கு தீர்வு காண்பதன் மூலம், நதிகள் இணைப்புத் திட்டத்தை முன்னுரிமை அடிப்படையில் செயல்படுத்த நடவடிக்கை எடுக்குமாறு மாநில அரசுகளை கேட்டுக் கொண்டார்.
நாட்டின் உணவு மற்றும் தண்ணீர் பாதுகாப்பை மேம்படுத்த, நதிகள் இணைப்புத் திட்டத்தை செயல்படுத்த வேண்டியது மிகவும் அவசியமானது என்றும், இத்திட்டத்தின் மூலம், நாட்டில் உள்ள வறட்சியான மற்றும் தண்ணீர் பற்றாக்குறை உள்ள பகுதிகளுக்கு தண்ணீர் வழங்க முடியும் என்றும் அவர் கூறியுள்ளார்.
முதற்கட்டமாக மாநில அரசுகளுடன் ஆலோசித்து அவர்களது ஒப்புதலுடன், கோதாவரி – காவிரி  நதிகள் இணைப்பு உட்பட 5 திட்டங்களை செயல்படுத்துவதற்கான புரிந்துணர்வு ஒப்பந்தம் இறுதி செய்யப்பட்டுள்ளதாகவும் திரு. நிதின் கட்கரி தெரிவித்துள்ளார்.
இந்த திட்டங்களை வெற்றிகரமாக நிறைவேற்றுவதன் மூலம், வெள்ளப் பெருக்கு காலத்தில் பேரழிவு ஏற்படுவது குறைவதுடன், பாசன வசதிகள் மேம்படும் என்றும் கிராமப்புற வேளாண் தொழில் மூலம் புதிய வேலைவாய்ப்புகள் உருவாக்கப்படுவதுடன், ஏற்றுமதி அதிகரித்து, கிராமப்புற மக்கள் வேலை தேடி இடம்பெயர்வது தடுக்கப்படும் என்றும் அவர் குறிப்பிட்டார்.
நதிகள் இணைப்புத் திட்டத்தை செயல்படுத்துவதில், மாநிலங்களுக்கு இடையேயும், மத்திய – மாநில அரசுகளுக்கு இடையேயும் உள்ள பிரச்சினைகளுக்கு தீர்வு காண்பதற்கான சட்ட ரீதியான நடைமுறைகள் பற்றி ஆலோசிப்பதற்கு இதுவே சரியான தருணம் என்றும் திரு. நிதின்கட்கரி தெரிவித்தார்.
கூடுதல் விவரங்களுக்கு www.pib.nic.in என்ற வலைதளத்தைப் பார்க்கவும்.
--------------
(Visitor Counter : 119
பாதுகாப்பு அமைச்சகம்
இந்தியா மற்றும் வியட்நாம் பாதுகாப்பு அமைச்சகங்களுக்கு இடையேயான இணைய கருத்தரங்கம் மற்றும் கண்காட்சி
இந்தியா மற்றும் வியட்நாம் பாதுகாப்பு அமைச்சகங்களுக்கு இடையேயான இணைய கருத்தரங்கம் மற்றும் கண்காட்சி 2021 ஏப்ரல் 20 அன்று ஏற்பாடு செய்யப்பட்டது. 'இந்தியா-வியட்நாம் ராணுவ ஒத்துழைப்பு' என்பது இந்த இணைய கருத்தரங்கின் மையக்கருவாகும். பாரத் எலெக்ட்ரானிக்ஸ் லிமிடெட், பாரத் ஃபோர்ஜ், எக்கனாமிக் எக்ஸ்புளோசிவ்ஸ் லிமிடெட், கார்டன் ரீச் ஷிப்பில்டர்ஸ் & இன்ஜினியர்ஸ், கோவா ஷிப்யார்ட்ஸ் லிமிடெட், எச் பி எல் பவர் சிஸ்டம்ஸ், லார்சன் & டூப்ரோ லிமிடெட், மகிந்திரா டிஃபன்ஸ், எம் கே யு, எஸ் எம் பி பி, டாடா அட்வன்ஸ்ட் சிஸ்டம்ஸ் போன்ற பல்வேறு இந்திய நிறுவனங்கள் இந்நிகழ்வில் பங்கேற்று, நிறுவனங்கள் மற்றும் பொருட்கள் குறித்த விளக்க காட்சிகளை வழங்கின. கண்காட்சியில் 37 நிறுவனங்கள் மெய்நிகர் அரங்கங்களை அமைத்திருந்தன.
இந்திய தூதரகத்தின் தூதர், ஹனோய் ஶ்ரீ பிரனாய் வர்மா, ராணுவ தொழில்களின் பொதுத் துறை தலைவர், தேசிய பாதுகாப்பு அமைச்சகம், வியட்நாம் லெப்டினன்ட் ஜெனரல் டிரான் ஹாங் மின் மற்றும் இரு தரப்பிலிருந்தும் மூத்த அதிகாரிகள் இணைய கருத்தரங்கில் பங்கேற்றனர்.
நிகழ்ச்சியில் பேசிய இணை செயலாளர், , பாதுகாப்பு அமைச்சகம் திரு அனுராக் பாஜ்பாய், தற்சார்பு இந்தியா லட்சியம் என்பது உள்நோக்கி பார்ப்பது மட்டுமே அல்ல என்றும், விலை குறைந்த பொருட்களை தரமான முறையில் உற்பத்தி செய்து ஒட்டுமொத்த உலகத்திற்கு, குறிப்பாக நட்பு நாடுகளுக்கு, வழங்குவதும் தான் என்றும் கூறினார். இந்திய கப்பல் கட்டும் தொழில் பல ஆண்டுகளாக நீடித்து நிலைத்திருப்பதாகவும், இத்துறையில் சிறப்பான நிபுணத்துவத்தை பெற்றிருப்பதாகவும் அவர் கூறினார். கப்பல் கட்டுதல், பழுதுபார்த்தல் மற்றும் தளங்களின் பராமரிப்பு உள்ளிட்டவற்றில் வியட்நாம் கப்பல் தளங்களுடன் இந்திய கப்பல் தளங்கள் பணியாற்ற தயாராக உள்ளன.
இந்திய தொழில் மற்றும் வர்த்தக சபைகளின் கூட்டமைப்பு மூலமாக பாதுகாப்பு அமைச்சகத்தின் ராணுவ உற்பத்தி துறையால் இந்த இணைய கருத்தரங்கு ஏற்பாடு செய்யப்பட்டது. ராணுவத் தளவாடங்கள் ஏற்றுமதிகளை அதிகரிப்பதற்கும், அடுத்த ஐந்து வருடங்களில் ராணுவத் தளவாடங்கள் ஏற்றுமதிகளுக்கான இலக்கான 5 பில்லியன் அமெரிக்க டாலர்களை எட்டுவதற்கும் நட்பு நாடுகளுடன் நடைபெற்று வரும் இணைய கருத்தரங்குகளின் தொடர்ச்சியாக இந்த நிகழ்ச்சி ஏற்பாடு செய்யப்பட்டது.
பொருளாதார விவகாரங்களுக்கான மத்திய அமைச்சரவைக் குழு
இந்தூர் – புட்னி வரையிலான  புதிய ரயில் பாதை மின்மயத்திற்கு அமைச்சரவை ஒப்புதல்
புட்னி – இந்தூர்  இடையே சுமார் 205.5 கிலோமீட்டர் தூரத்திற்கு புதிய ரயில் பாதை அமைக்க பிரதமர் திரு. நரேந்திர மோடி தலைமையில் நடைபெற்ற பொருளாதார விவகாரங்களுக்கான அமைச்சரவைக் குழு ஒப்புதல் அளித்துள்ளது. இந்தத் திட்டத்திற்கான செலவு மதிப்பீடு ரூ.3261.82 கோடியாகும்.
பின்தங்கிய பகுதியின் மேம்பாடு மற்றும் இந்தூரிலிருந்து ஜபல்பூருக்கும், இந்தூரிலிருந்து மும்பைக்கும் மற்றும் தென்பகுதிகளுக்கும் பயண நேரத்தைக் குறைப்பதும், இந்தத் திட்டத்தின் முக்கிய நோக்கமாகும். போபால் வழியாக தற்போதுள்ள ரயில் பாதையோடு ஒப்பிடும்போது, இந்தத் திட்டத்தால் 68 கி.மீ. தூரம் குறையும். இந்தப் பகுதியில் பொது மக்களுக்கும், தொழிற்சாலைகளுக்கும் சிறந்த போக்குவரத்து வசதிகளை இந்தத் திட்டம் அளிக்கும். மேலும் கட்டுமானக் காலத்தில் சுமார் 49.32 லட்சம் மனித நாட்கள் நேரடி வேலைவாய்ப்பு உருவாகும்.
சுகாதாரம் மற்றும் குடும்ப நலத்துறை அமைச்சகம்
தேசிய தொழுநோய் ஒழிப்பு தினத்தையொட்டி மத்திய சுகாதாரம் மற்றும் குடும்ப நலத்துறை அமைச்சர் டாக்டர் மன்சுக் மாண்டவியா காணொலிக் காட்சி வாயிலாக உரையாற்றினார்
நாட்டில் தொழுநோயால் பாதிக்கப்படுவோர் எண்ணிக்கை ஆண்டுதோறும் குறைந்து வருவதாகவும், அரசு, சமூகம் ஆகியவற்றின் ஒத்துழைப்புடன் திட்டமிட்ட காலத்திற்கு 3 ஆண்டுகளுக்கு முன்பாகவே 2027-ம் ஆண்டுக்குள் தொழுநோய் இல்லா இந்தியா என்ற இலக்கை நாம் அடைய முடியும் என்று மத்திய சுகாதார மற்றும் குடும்ப நலத்துறை அமைச்சர் திரு மன்சுக் மாண்டவியா தெரிவித்தார்.
தேசிய தொழுநோய் ஒழிப்பு தினத்தையொட்டி நடைபெற்ற நிகழ்ச்சியில் காணொலிக் காட்சி வாயிலாக கலந்து கொண்ட அவர் இதனைத் தெரிவித்தார். தொழுநோயால் பாதிக்கப்பட்டவர்கள் குறித்த மகாத்மா காந்தியின் கவலை குறித்து குறிப்பிட்ட அமைச்சர், தொழுநோயால் பாதிக்கப்பட்டவர்களுக்கு சிகிச்சை அளிக்கப்பட வேண்டும் என்ற அக்கறை நமது நாட்டின் வரலாற்றில் இருந்து உருவாகியது என்றும் அவர் தெரிவித்தார். அவர்களுக்கு சிகிச்சை அளிப்பது மட்டுமல்லாமல் நமது சமூகத்தின் மைய நீரோட்டத்தில் இடம் பெறச் செய்வது அவருடைய தொலைநோக்குப் பார்வையாக இருந்தது என்றும் தெரிவித்தார். தேசிய தொழுநோய் ஒழிப்புத் திட்டத்தின் கீழ் இந்த நாட்டில் இருந்து தொழுநோயை முழுமையாக ஒழிப்பது என்ற நமது முயற்சிகள் அவருடைய தொலைநோக்குப் பார்வைக்கு அளிக்கக் கூடிய சிறந்த மரியாதை என்றும் குறிப்பிட்டார். 2005-ம் ஆண்டு தேசிய அளவில் 10,000 பேருக்கு ஒருவர் தொழுநோயால் பாதிக்கப்பட்டவர் என்ற குறைந்த எண்ணிக்கையை நாம் வெற்றிகரமாக அடைந்ததாக தெரிவித்தார். தொழுநோயை முற்றிலுமாக ஒழிப்பதற்கு இத்தருணத்தில் தொடர் முயற்சிகளை மேற்கொள்வது அவசியம் என்றும் கூறினார். இந்த நோய் குணப்படுத்தக்கூடியது என்றும், இதன் பாதிப்பு குறித்து விரைவில் கண்டறிந்து சிகிச்சை அளிக்கப்படாவிட்டால் நிரந்தரமான குறைபாடுகள் ஏற்படும் என்று தெரிவித்தார்.
தேசிய தொழுநோய் ஒழிப்புத் திட்டம் குறித்துப் பேசிய இணையமைச்சர் டாக்டர் பாரதி பிரவீன் பவார், நாட்டில் தொழுநோயால் பாதிக்கப்பட்டவர்களை கண்டறிந்து இலவசமாக சிகிச்சை அளிக்கும் பணியில் தொழுநோய் ஒழிப்புத் திட்டம் செயல்படுத்தப்பட்டு வருவதாக கூறினார்.
மனித வள மேம்பாட்டு அமைச்சகம்
ஷிப்பூர் ஐஐஇஎஸ்டி-யில் சூரிய சக்தி மின்சார மையத்தை மத்திய உயர்கல்வி அமைச்சர் திரு ரமேஷ் பொக்ரியால் ‘நிஷாங்க்’ தொடங்கி வைத்தார்
மேற்கு வங்க மாநிலம் ஷிப்பூரில் உள்ள இந்திய பொறியியல் அறிவியல் மற்றும் தொழில்நுட்ப நிறுவனத்தில் மத்திய அறிவியல் மற்றும் தொழில்நுட்பத்துறை-இந்திய பொறியியல் அறிவியல் மற்றும் தொழில்நுட்ப நிறுவனம் ஆகியவை இணைந்து உருவாக்கிய சூரிய சக்தி மின்சார மையத்தை காணொலி காட்சி வாயிலாக மத்திய உயர் கல்வித்துறை அமைச்சர் திரு.ரமேஷ் பொக்ரியால் ‘நிஷாங்க்’ தொடங்கி வைத்தார்.
இந்த நிகழ்வில் உரையாற்றிய திரு ரமேஷ் போக்ரியால் 'நிஷாங்க்', இந்த மையத்தை உருவாக்க அறிவியல் மற்றும் தொழில்நுட்பத் துறையில் இருந்து மானியம் வழங்கப்பபட்டது என்று கூறினார்.
இது இந்தியாவின் ஒட்டு மொத்த கிழக்கு மற்றும் வடகிழக்கு மண்டலங்களில் சூரிய சக்தி முறைகள் மற்றும் சூரிய சக்தி மாதிரிகள், சூரிய சக்தி செல்களின் கட்டுருவாக்கம், தன்மை மற்றும் சோதனை, சூரிய சக்தி மின்னழுத்தம், சூரிய சக்தி ஆற்றல் துறையின் அறிவை பரப்புதல், உலகத் தரம் வாய்ந்த ஆராய்ச்சிகள் மற்றும் வளர்ச்சிக்கான மத்திய கிளையாக செயல்படும் என்று அமைச்சர் கூறினார்.
இந்தியாவிலேயே முதல் முறையாக அமைக்கப்பட்டுள்ள அறிவியல் மற்றும் தொழில்நுட்பத்துறை-ஐஐஈஎஸ்டி சூரிய சக்தி ஒளி மின்னழுத்த மையம், தேசிய மற்றும் உள்ளூர் தொழில்கள், ஆராய்ச்சி நிறுவனங்கள் மற்றும் புது நிறுவனங்கள் ஆகியவற்றை 'மேக் இன் இந்தியா' இயக்கத்துடன் ஒருங்கிணைக்கும் என்றும் அவர் கூறினார்.
அறிவியல் மற்றும் தொழில்நுட்ப அமைச்சகத்தின் அறிவியல் மற்றும் தொழில்நுட்பத்துறை செயலாளர் பேராசிரியர் அசுதோஷ் ஷர்மா, இந்திய பொறியியல் அறிவியல் மற்றும் தொழில்நுட்ப நிறுவனம், ஷிப்பூர், இயக்குநர் டாக்டர் பார்த்தசாரதி சக்ரபர்த்தி, ஐஐஈஎஸ்டி ஆட்சிமன்றக் குழு தலைவர் டாக்டர் வாசுதேவ் கே ஆத்ரே, விக்ரம் குழுமம் மற்றும் விக்ரம் சோலார் லிமிடெட் நிர்வாக இயக்குநர் திரு கியானேஷ் சௌத்ரி ஆகியோர் இந்த நிகழ்ச்சியில் கலந்து கொண்டனர்.
மேலும் விவரங்களுக்கு இந்த செய்திக் குறிபபை ஆங்கிலத்தில் இங்கே காணவும்:
https://www.pib.gov.in/PressReleasePage.aspx?PRID=1667931
சுகாதாரம் மற்றும் குடும்ப நலத்துறை அமைச்சகம்
கொவிட்-19 தடுப்புமருந்துக்கு எதிரான மனநிலையை எதிர்கொள்வது குறித்து தடுப்பூசி வழங்கல் திட்டத்தின் தொடக்கத்திலேயே மாநிலங்களுக்கு விளக்கப்பட்டது
இவ்வருடம் ஜனவரி 16 அன்று தடுப்பூசி வழங்கல் திட்டம் தொடங்கப்பட்டதில் இருந்தே அதை சிறப்பாக செயல்படுத்தும் பொருட்டு மாநிலங்கள் மற்றும் யூனியன் பிரதேசங்களின் முயற்சிகளுக்கு இந்திய அரசு ஆதரவளித்து வருகிறது.
கிராமப்புறங்களில் உள்ள சுகாதார பணியாளர்கள் தடுப்பூசி செலுத்திக் கொள்ள தயக்கம் காட்டி வருவதாக சில செய்திகள் தெரிவிக்கின்றன. இந்த போக்கு உலகெங்கும் இருக்கும் நிலையில், உள்ளூர் அளவில் இதை அறிவியல் பூர்வமாக ஆய்வு செய்து அணுக வேண்டும்.
இதைக் கருத்தில் கொண்டு, தடுப்பு மருந்துக்கு எதிரான மனநிலையை போக்குவதற்கு தேவையான தகவல்களை கொண்ட ‘கொவிட்-19 தடுப்புமருந்து வழங்கல் தகவல் தொடர்பு யுக்தி’ தடுப்பூசி வழங்கல் திட்டத்தின் தொடக்கத்திலேயே மாநிலங்கள்/யூனியன் பிரதேசங்களிடம் பகிரப்பட்டது.
மாநில அதிகாரிகளுக்கு விழிப்புணர்வு அளிக்கும் நோக்கில் தேசிய சுகாதார இயக்கத்தின் மாநில இயக்குநர்களிடமும் 2021 ஜனவரி 25 அன்றே இது பகிரப்பட்டது. உள்ளூர் தேவைக்கு ஏற்ப அனைத்து மாநிலங்கள்/யூனியன் பிரதேசங்களும் இந்த யுக்தியை செயல்படுத்தி வருகின்றன.
அச்சு, சமூக மற்றும் மின்னணு உள்ளிட்ட அனைத்து ஊடகங்களுக்கும் தேவையான தகவல் தொடர்பு மாதிரிகள் தயார் செய்யப்பட்டு, மாநிலங்களிடம் பகிரப்பட்டுள்ளன.
தடுப்பு மருந்து பெற்றுக்கொள்வதில் உள்ள தயக்கத்தை போக்க அனைத்து மாநிலங்கள்/யூனியன் பிரதேசங்களுடன் மத்திய சுகாதாரம் மற்றும் குடும்ப நல அமைச்சகம் நெருங்கி பணியாற்றி வருகிறது. பழங்குடியினரிடம் தடுப்பு மருந்து குறித்த விழிப்புணர்வை உருவாக்குவதற்காக பழங்குடியினர் விவகாரங்கள் அமைச்சகத்துடனும் மத்திய சுகாதாரம் மற்றும் குடும்ப நல அமைச்சகம் நெருங்கி பணியாற்றி வருகிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleseDetail.aspx?PRID=1726210